Dôležité upozornenie

SOI na základe informácie spoločnosti IKEA Bratislava, s. r. o., Ivanská cesta 18, 821 04 Bratislava upozorňuje:

IKEA žiada svojich zákazníkov, aby vrátili koľajničku IKEA 365+ SÄNDA dĺžky 70 a 114 cm z dôvodu možného rizika zásahu elektrickým prúdom

/koľajničky/

/príklad zapojenia koľajničky/

	

Spoločnosť IKEA žiada svojich zákazníkov, ktorí vlastnia koľajničku IKEA 365+ SÄNDA dĺžky 70 a/alebo 114 cm od dodávateľa s číslom 21338 a s dátumom výroby 1134 – 1208 (RRTT), aby výrobok okamžite prestali používať a priniesli ho späť do ktoréhokoľvek obchodného domu IKEA, kde dostanú náhradný výrobok alebo im bude vrátená jeho plná cena. 

Dôležité upozornenie!
Pre vašu bezpečnosť pred demontážou koľajničku odpojte od elektrického napätia.

V koľajničke sa zistilo chybné zapojenie ochranného vodiča, čo môže spôsobiť pri dotyku s koľajničkou alebo do nej zapojenými lampami riziko zásahu elektrickým prúdom. 

IKEA nedostala žiadne hlásenia o úrazoch spojených s používaním koľajničky SÄNDA.

Tieto koľajničky sa predávali v období od septembra 2011 do marca 2012. Výmena sa týka len koľajničky IKEA 365+ SÄNDA s dĺžkou 70 a 114 cm od výrobcu s číslom 21338 a s časovou známkou 1134 – 1208. 

1151

Štítok na výrobku predávaného na európskom trhu 
						        Číslo dodávateľa, časová známka 

Viac informácií získate na tel. čísle 02/48 226 111.